กรมบังคับคดี เตือนภัยมิจฉาชีพแอบอ้างเป็นเจ้าหน้าที่หลอกขายสินค้า
นางทัศนีย์  เปาอินทร์ อธิบดีกรมบังคับคดี ชี้แจงกรณีที่มีบุคคลอ้างตัวเป็นเจ้าหน้าที่กรมบังคับคดีด้วยการแต่งเครื่องแบบ และเข้ามาใช้สถานที่กรมบังคับคดีหลอกขายสินค้าที่ไม่มีอยู่จริง เพื่อหลอกลวงเหยื่อให้หลงเชื่อ ทำให้ผู้เสียหายสูญเสียเงินกว่า 1.5 ล้านบาทนั้น กรมบังคับคดีไม่มีนโยบายให้เจ้าหน้าที่เป็นนายหน้าเสนอขายทรัพย์ในราคาถูกแต่อย่างใด โดยการซื้อทรัพย์ของกรมบังคับคดีจะขายทอดตลาดทรัพย์สินโดยผ่านการประมูลราคาเท่านั้น จึงขอเตือนประชาชนอย่าหลงเชื่อตามที่มิจฉาชีพแอบอ้าง หากมีข้อสงสัยหรือพบกรณีที่คล้ายกัน สามารถตรวจได้ที่กรมบังคับคดี 0-2881-4999 หรือสายด่วนกรมบังคับคดี 1111 กด 79 ในวันและเวลาราชการ หรือที่สำนักงานบังคับคดีจังหวัดทั่วประเทศ